Suomen Pankin julkaisut maaliskuussa 2017

Suomen Pankki julkaisee osana vakiintunutta analyysityötään maaliskuun 2017 aikana tilannekuvan kokonaistaloudellisesta kehityksestä. Tilannekuva pohjautuu Suomen Pankin joulukuun 2016 ennusteeseen ja sen jälkeen julkaistaviin talouden tietoihin.

Maaliskuussa 2017 julkaistava tilannekuva sisältää arviot Suomen talouden ja kansainvälisen talouden tilasta ja näkymistä, Suomen julkisesta taloudesta sekä kehityksestä talouden päätoimialoilla. Jos talouden näkymät muuttuvat oleellisesti joulukuun 2016 jälkeen, maaliskuun 2017 tilannekuva voi sisältää ennustepäivityksen.

Lisäksi Suomen Pankki julkaisee maaliskuussa 2017 ajankohtaisia arvioita Suomen kustannuskilpailukyvyn kehityksestä sekä kustannuskilpailukyvyn mittareita ja niiden tulkitsemista koskevan selostuksen.

Maaliskuun 2017 tilannekuva on työmarkkinaosapuolten käytössä ja julkinen. Tilannekuva edustaa Suomen Pankin asiantuntijoiden arvioita. He vastaavat tarvittaessa sitä koskeviin kysymyksiin.